Kinesiologi-Akademiet

Aarhus -Kinergetics Unit 5
2022-02-05 09:00 - 2022-02-06 17:00 (Europe/Copenhagen) | Dansk Akademi for Kropsterapi, Elkjærvej 36, Aabyhøj, Denmark
Aarhus – Kinergetics Unit 5
Kinergetics Unit 5 er avanceret stof, men det bygger stadig på denne samme skabelon: find en ubalance, find information og følelser, korrigér med Fast Fix. Sådan er alle afbalanceringer i Kinergetics bygget op, så derfor er det også let at lære de nye afbalanceringer, for skabelonen er den samme. Det er indholdet, som gør forskellen, sammen med den måde, som det hele er bygget op på.
Som på alle de foregående kurser arbejder vi energetisk og med den energetiske reaktion på forskellige udfordringer. Udfordringer kan være narkose, vacciner, etc, og det hele er sat ind i et hydrerings-perspektiv. Hvis de forskellige udfordringer dehydrerer kroppen, har kroppen meget svært ved at regenerere og restituere. Vand er essentielt i forhold til enhver ubalance.
På dette kursus arbejdes der også med den spirituelle tilgang til ubalancer i chakraer og lyslegemer. Mange har ubalancer i deres lyslegemer eller chakra. Især personer, som dagligt arbejder med energi, kan have store ubalancer. Det vil derfor være relevant for alle behandlere at lære denne afbalancering. Det er yderst vigtigt ikke at miste sin jordforbindelse.
Kursusindhold:
Avancerede formater – Tjek af dehydrering forårsaget af narkose, vacciner, narkotika etc.
Mikro-organismer – Tjek af den energetiske reaktion over for alle slags mikro-organismer
Hydrerings-stier – Følg stien for at finde årsagen til dehydrering. Et samspil mellem hypothalamus, hypofyse og binyrer.
Hjernehydrerings-korrektion – Tjek af 25000 permutationer via 8 sider med hjerneformater.
Afbalancering af højere chakra – Tjek for stress i de højere chakra, hvilket påvirker den fysiske struktur.
Lyslegeme korrektion – Arbejde med formatering i forhold til lyslegemer og chakra. Der arbejdes med dette begge kursusdage for at opnå den fornødne sikkerhed. Det er en yderst kraftfuld korrektion, som har sine egne sikkerhedstjek, så vi ikke efterlader klienten med en følelse af at have mistet jordforbindelsen.
Lyslegeme sikkerhedstjek – Fantastisk til alle, som arbejder med energi, og alle, som let mister jordforbindelsen.
Læs mere her: http://kinergetics-reset.dk
Læs mere her: https://kinesiologi-akademiet.dk
Læs mere her: http://kinergetics-reset.com
